section_heading: U religiji i okultizmu
paragraph_text: Prema magijskom konceptu okultiste Franza Bardona, čarobni štap je najvažnije sredstvo u ritualnoj magiji i ono predstavlja simbol volje, moći i snage pomoću kojih čarobnjak odražava svoj utjecaj na željenu sferu ili plan. Čarobni štap može se koristiti za ostvarivanje utjecaja na sva živa bića, za iscjeljivanje ljudi i otklanjanje negativnih utjecaja, kao i za prizivanje bića iz viših astralnih razine ili za zazivanje demona i nižih duhova. S obzirom na različitosti primjene i ostvarenja planiranog utjecaja, za različite rituale koriste se različiti čarobni štapovi. Po Bardonovoj doktrini, svaki čarobnjak trebao bi imati barem nekoliko čarobnih štapova namijenjenih različitim funkcijama.<ref>Bardon, Franz, Praksa magijske evokacije, str. 37.